Държавен вестник, бр. 95, 2011 г., стр. 59

БРОЙ  95	
Д Ъ Р Ж А В Е Н  В Е С Т Н И К 	
СТР.  59  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 9
от 17 ноември 2011 г.
за реда за съобщаване, проучване и регистри­
ране на взрив от хранително заболяване и 
реда за вземане на проби при провеждане на 
епидемиологичното проучване
Раздел I
Общи положения
Чл. 1. С тази наредба се определят редът за 
съобщаване, проучване, регистриране на взрив 
от хранително заболяване и редът за вземане 
на проби при провеждане на епидемиологич­
ното проучване. 
Чл. 2. Всеки взрив от хранително заболя­
ване подлежи на задължително съобщаване, 
проучване и регистриране с цел установяване 
на причините, довели до възникването му, и 
провеждане на неотложни и ефикасни профи­
лактични и противоепидемични мерки. 
Раздел II 
Ред за съобщаване на взрив от хранително 
заболяване
Чл. 3. На съобщаване по реда на тази на­
редба подлежат: 
1. взривове от хранителни заболявания, в 
т. ч. и битови, причинени от етиологичните 
причинители, посочени в приложение № 1;
2. всеки смъртен случай от хранително 
заболяване. 
Чл. 4. (1) При наличие на анамнестични и 
клинични данни за случаи по чл. 3 общопрак­
тикуващите лекари, медицинските специалисти 
от лечебните заведения, здравните кабинети в 
училищата, детските градини, детските ясли, 
специализираните институции за предоставяне 
на социални услуги, както и лекарят (фел­
дшерът), изготвил смъртния акт, уведомяват 
с бързо известие за всеки заболял съгласно 
приложение № 2 в срок до 24 часа по теле­
фон, факс или електронна поща регионалната 
здравна инспекция (РЗИ), на чиято територия 
е открито заболяването. 
(2) След получаване на информацията за 
взрив от хранително заболяване РЗИ незабавно 
уведомява Министерството на здравеопазването 
и съответната областна дирекция по безопас­
ност на храните (ОДБХ) по телефон, факс или 
електронна поща. 
Чл. 5. (1) След получаване на информацията 
по чл. 4, ал. 2 ОДБХ незабавно уведомява по 
телефон, факс или електронна поща Българската 
агенция по безопасност на храните (БАБХ) за 
възникналия взрив от хранително заболяване 
на територията на съответната област.
(2) В случай че информация за взрив от 
хранително заболяване е постъпила първо в 
ОДБХ, ОДБХ незабавно уведомява по телефон, 
факс или електронна поща съответната РЗИ за 
възникване на взрив от хранително заболяване 
на територията на областта.
Раздел III 
Ред за проучване на взрив от хранително за­
боляване
Чл. 6. (1) Проучването на хранителен взрив 
се извършва от медицински екип, сформиран 
със заповед на директора на РЗИ, състоящ се 
от специалист по епидемиология (ръководител 
на медицинския екип), специалист по микро­
биология и служител/и от ОДБХ, определен/и 
със заповед на директора на ОДБХ. При не­
обходимост към екипа се привличат и други 
специалисти.
(2) При взрив от хранително заболяване, 
когато са засегнати населени места в повече от 
една област, министърът на здравеопазването 
или оправомощено от него лице със заповед 
може при необходимост да сформира медицин­
ски екип за оказване на методическа помощ на 
екипите по ал. 1. В екипа се включват специа­
листи от Министерството на здравеопазването, 
Националния център по обществено здраве и 
анализи (НЦОЗА), Националния център по 
заразни и паразитни болести и длъжностно 
лице от БАБХ, определено със заповед на 
изпълнителния директор на БАБХ. 
Чл. 7. (1) При провеждане на епидемиоло­
гичното проучване членовете на медицинския 
екип съобразно своята компетентност извърш­
ват следното: 
1. снемат подробна епидемиологична анамне­
за от заболелите и контактните лица в огнищата 
на инфекция (в домашни и в организирани 
колективи);
2. изясняват каква храна са консумирали 
заболелите и контактните лица през последните 
24 – 72 часа;
3. установяват има ли заболели, които не са 
консумирали от същата храна; има ли заболели 
членове от семействата на засегнатите и каква 
храна са консумирали те;
4. осъществяват връзка с лабораториите и 
организират незабавното и правилно транспор­
тиране на взетите проби;
5. предписват извършването на задължителни 
микробиологични изследвания на контактните, 
на болните и на персонала, работещ в обекта,